ટાટા મોટર્સે આગળ કહ્યું છે કે, અમે કુલ 584.8 કરોડ રૂપિયા લોન તરીકે રાજ્ય સરકાર પાસેથી લીધા હતા અને તેની ચૂકવણી કરવામાં આવશે. આ યોજનાની વિશાળતા અને ક્ષમતાને જોતાં ગુજરાત સરકારે ટાટા મોટર્સને આ પેકેજ લોન તરીકે આપ્યું હતું તથા રાજ્ય સરકાર સાથે કરવામાં આવેલ કરાર હેઠળ તેની ચૂકવણી કરવામાં આવશે. ટાટા મોટર્સને જે લોન આપવામાં આવી છે, એ કંપની તરફથી ભરવામાં આવેલ ટેક્સમાંથી આપવામાં આવી છે. ટાટા મોટર્સનો દાવો છે કે, સાણંદ પ્રોજેક્ટને કારણે ખૂબ રોજગાર ઊભો થયો છે અને ઑટો સેક્ટરમાં લોકોને નોકરી આપવામાં દેશમાં ગુજરાત સૌથી આગળ છે.